open-index/open-wikipedia-markdown huggingface dataset:
வி. முரளிதரன்

**வெல்லம்வெள்ளி முரளிதரன்** (*Vellamvelly Muraleedharan*) (பிறப்பு: 12 டிசம்பர் 1958) கேரள பாரதிய ஜனதா கட்சி அரசியல்வாதி ஆவார். இவர் தற்போது இவர் 30 மே 2019 முதல் நாடாளுமன்ற விவகாரங்களுக்கான இணை அமைச்சராகவும் மற்றும் இந்திய வெளியுறவுத் துறை இணை அமைச்சராகவும்  உள்ளார்.இவர் 3 ஏப்ரல் 2018 அன்று நாடாளுமன்ற மாநிலங்களவை உறுப்பினராக மகாராட்டிரம் மாநிலத்திலிருந்து தேர்ந்தெடுக்கப்பட்டார். மேலும் இவர் 12 சூன் 2019 முதல்  மாநிலங்களவை பாரதிய ஜனதா கட்சி உறுப்பினர்களின் துணை கொறடாவாக உள்ளார். 

## வகித்த பதவிகள்
*1981–1983: மண்டல அமைப்புச் செயலாளர், கோழிக்கோடு, அகில பாரத வித்தியார்த்தி பரிசத்
*1983–1994: கேரள மாநில அமைப்புச் செயலாளர், அகில பாரத வித்தியார்த்தி பரிசத்
*1987–1990: அகில இந்திய செயலாளர்,  ABVP.
*1994–1996: அகில இந்திய பொதுச்செய்லாளர், ABVP 
*1999–2002: துணைத் தலைவர் நேரு யுவ கேந்திரா சங்கதன் 
*2002–2004: தலைமை இயக்குநர், நேரு யுவ கேந்திரா சங்கதன்
*2004: தேசிய ஒருங்கிணைப்பாளர், பாரதிய ஜனதா கட்சியின் தொண்டு நிறுவனம்
*2005: ஒருங்கிணைப்பாளர், அகில இந்திய பாரதிய ஜனதா கட்சியின் பயிற்சி மையம்  
*2006–2010:துணைத்தலைவர், கேரள மாநில பஜக  
*2010–2015: தலைவர், கேரள மாநில பஜக 
*2018 ஏப்ரல்: மாநிலங்களவை உறுப்பினர் 
*2018 ஆகஸ்டு: ஆந்திர மாநில பாஜக பொறுப்பாளர்
*மே 2019 முதல் -  இந்திய வெளியுறவுத் துறை இணை அமைச்சர் 

## மேற்கோள்கள்

## வெளி இணைப்புகள்
* Janata Party State Presidents 

பகுப்பு:கேரளத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:கண்ணூர் மாவட்ட மக்கள்
வீரராகவா செப்பேடுகள்

thumb|184x184px| வீரராகவ செப்புத் தகடுகளில்  பொறிக்கப்பட்ட  சின்னம்
**வீரராகவா செப்பேடுகள்**, (கொச்சி, கி.பி.1225 ஆம் ஆண்டு  தேதியிட்டது)   அல்லது **வீரராகவ சக்கரவர்த்தியின் கோட்டயம் ஏடுகள்** (Kottayam plates of Viraraghava), அல்லது **சிரியன் கிறித்தவ செப்பேடு** (Syrian Christian Copper plate), அல்லது **இரவி கொற்டனின்** ஏடு (Iravi Kortann's Plate),  என்பது   மாகோதையார் பட்டினத்தில் (நவீன கொடுங்கல்லூர்) மணிக்கிரமத்தின் (மணிகிராமம்) தலைவனான சிரிய கிறித்தவ  வணிகன் இரவி கொற்டனுக்கு (iravikorttan) உள்ளூர் மன்னர் வீரராகவா வழங்கிய சலுகையை விவரிக்கிறது. 

## மணிக்கிராமம்
மணிக்கிராமம் என்பது, அஞ்சுவண்ணம் மற்றும் ஐநூற்றுவர் வணிகர் சங்கம் (Merchant Guilds) போல, இடைக்கால தென்னிந்தியாவின் முக்கிய வணிகர் சங்கங்களில் (Merchant guilds in medieval South India) ஒன்றாகும். 
## கல்வெட்டு குறிப்புகள்
* வீரராகவா குறிப்பிட்ட வீரகேரளாவின் வழித்தோன்றலாக விவரிக்கப்படுகிறார்.
* இரவிகொற்டன் " சேர/கேரள நிலத்தின் பெரிய வணிகன்" என்று விவரிக்கப்படுகிறார்.
* நான்கு கோயில்கள் (நாலு தளி) பற்றிக் குறிப்பிடப்பட்டுள்ளன
* குறிப்பிட்டுள்ள சாட்சிகள்
** பன்னியூர் மற்றும் சோக்கிரம்
** வேணாடு, ஒடநாடு, ஏரநாடு, வள்ளுவநாடு
* எழுதியவர் (Scribe) பெயர் - நம்பி சதேயன்

மையம்|thumb|800x800px| வீரராகவ செப்பேடுகள்

## மேற்கோள்கள்

பகுப்பு:1225
பகுப்பு:கேரள வரலாறு
பகுப்பு:வட்டெழுத்து
பகுப்பு:மலையாள கல்வெட்டுகள்
பகுப்பு:புனித தோமையர் கிருத்துவர்கள்
புத்தசாசன, சமய மற்றும் கலாசார அலுவல்கள் அமைச்சு

இலங்கையில் பௌத்த நடவடிக்கைகளையும் புத்த மதத்தையும் மேம்படுத்தும் நோக்கில் பௌத்த அலுவல்கள் திணைக்களம் செயற்பட்டுக் கொண்டிருந்தபோது முதல்முறையாக அதே நடவடிக்கைகளுக்கு **புத்தசாசன, சமய மற்றும் கலாசார அலுவல்கள் அமைச்சு** 1988ஆம் ஆண்டு யூன் 16ஆம் திகதி ஸ்தாபிக்கப்பட்டது.

அவ்வாறு அமைக்கப்பட்ட இந்த அமைச்சு முதல் முறையாக புத்தசாசன அமைச்சாக, முறையே மத அலுவல்கள் மற்றும் ஒழுக்கநெறி மேம்பாட்டு அமைச்சாக மீள நியமிக்கப்பட்டது. அது பௌத்த அலுவல்களுக்கு அதைச் சார்ந்த அலுவல்களுக்கும் வரையறுக்கப்பட்டது. அது இலங்கையில் ஏனைய அனைத்து மதங்களின் மேம்பாட்டுக்காவும் ஸ்தாபிக்கப்பட்டது.

புத்தசாசன மற்றும் மத அலுவல்கள் அமைச்சு 2010 ஏப்பிறல் 30ஆம் திகதியிட்ட வர்த்தமானி (அதி விசேட) அறிவித்தல் மூலம் பிரகடனப்படுத்தப்பட்டது. மேலும் அமைச்சின் விடயப்பரப்பில் பௌத்த அலுவல்கள் திணைக்களம், முஸ்லீம் மத மற்றும் கலாசார அலுவல்கள் மற்றும் இலங்கை பொது நம்பிக்கை பொறுப்பு என்பனவும் உள்ளடங்குகின்றன. பிற்காலத்தில், புனித பிரதேசங்களைத் திட்டமிடுதல் மற்றும் அபிவிருத்தி செய்தல் ஆகிய நடவடிக்கைகளும் இந்த அமைச்சுக்கு ஒப்படைக்கப்பட்டது. அத்துடன் இந்த அமைச்சின் விடயப்பரப்பின் கீழ் வருகின்ற மேற் குறிப்பிட்ட திணைக்களங்களின் ஏனைய நடவடிக்கைகளும் 2010 நவம்பர்; 30ஆம் திகதியிட்ட வர்த்தமானி (அதி விசேட) அறிவித்தல் மூலம் இந்த அமைச்சின் கீழ் கொண்டுவரப்பட்டது.

அதற்கு அமைவாக இந்த அமைச்சுக்கு ஒப்படைக்கப்பட்ட குறிப்பிட்ட பணிகளில் கொள்கை தயாரிப்பு நிகழ்ச்சித்திட்டங்கள் மற்றும் ஒழுக்கம் மிக்க சமுதாயத்தைக் கட்டியெழுப்புவதற்காக மத விழுமியங்களை மேம்படுத்துவதற்கான கருத்திட்டங்கள் மற்றும் பொருத்தமான நிகழ்ச்சித்திட்டங்கள் என்பவற்றை அமுலாக்குதல் மற்றும் அரசியலமைப்பில் வாசகம் 10 மற்றும் 14 (i) (உ) என்பவற்றின் மூலம் உறுதி செய்யப்பட்டுள்ள அனைத்து மதங்களையும் பாதுகாப்பதோடு 09வது வாசகத்தில் விபரிக்கப்பட்டுள்ள ஏற்பாடுகளுக்கு அமைவாக பௌத்த மதத்தை பேணிக்காத்தல் என்பவையும் அடங்குகின்றன.

அதன் பின்னர் புத்தசாசன அமைச்சு 2015.01;.18ஆம் திகதியிட்ட வர்த்தமானி (அதி விசேட) அறிவித்தல் மூலம் மீள ஸ்தாபிக்கப்பட்டது. பௌத்த அலுவல்கள் திணைக்களம் மாத்திரம் இந்த அமைச்சின் கீழ் கொண்டு வரப்பட்டதோடு ஏனைய மதங்களுக்கு உரிய திணைக்களங்கள் இந்த புத்தசாசன அமைச்சிலிருந்து அகற்றப்பட்டு 21.09.2015ஆம் திகதியிட்ட அதி விசேட வர்த்தமானி அறிவித்தல் மூலம் மீள ஸ்தாபிக்கப்பட்டது.

பகுப்பு:இலங்கை அரசாங்க அமைச்சுகள்
மரியன் கோஷ்லேண்ட் அறிவியல் அருங்காட்சியகம்

**மரியன் கோஷ்லேண்ட் அறிவியல் அருங்காட்சியகம்** (*Marian Koshland Science Museum*) அமெரிக்க தேசிய அறிவியல் அகாடமியின் (NAS) பராமரிப்பில்  வாஷிங்டன், டிசி யில் 2004  ஆம் ஆண்டு முதல் 2017 ஆம் ஆண்டு வரை செயல்பட்டு மூடப்பட்டது. பொதுமக்களுக்கு ஏற்ற வகையில், நவீன அறிவியல் மற்றும் அறிவியல் சிக்கல்களை எளிதாக அணுகக்கூடிய வகையில், காட்சிப்பொருட்கள் இந்த அருங்காட்சியகத்தில்  இடம்பெற்றிருந்தன. இது அமெரிக்காவின் தேசிய அகாடமிகளின் அறிக்கைகளில் முன்வைக்கப்பட்ட, தேசிய மற்றும் உலகின் பொதுக் கொள்கை முடிவுகளுக்கு ஏற்ப, அறிவியல் சிக்கல்களை ஆராய்ந்தது. தேசிய அறிவியல் அகாடமியின் அருங்காட்சியகம் லேப்எக்ஸாக (LabX) மாறியது.

## கண்காட்சி வளர்ச்சி
கோஷ்லாண்ட் அறிவியல் அருங்காட்சியகம் தேசிய அறிவியல் அகாடமியின் ஒரு பகுதியாக இருந்தது. அருங்காட்சியகத்தை மேம்படுத்த அறிவியல் வல்லுநர்கள்  குழுவாக இணைந்து செயல்பட்டனர். இந்த வல்லுநர்களின் குழுக்களின் வழிகாட்டுதலின் அடிப்படையில் கண்காட்சி கூடங்கள் (Galleries) உருவாக்கப்பட்டன. ஒவ்வொரு காட்சிப் பொருளுக்கும் ஒரு அறிவியல் வழிகாட்டுதல் குழுவோ துறை சார்ந்த வல்லுநர் குழுவோ மேற்பார்வையிட்டு வழிகாட்டியது. அருங்காட்சியகப் பணியாளர்களின் முக்கியக் குழு, மேம்பாடு மற்றும் புனையமைப்பு உட்பட காட்சிப்பொருட்களுக்கான தேர்வின் அனைத்து அம்சங்களையும் எளிதாக்கியது. இந்த அருங்காட்சியகம் தனிப்பட்ட முறையில், நேர்முகமாகவோ அல்லது இணைய இயங்கலை வாயிலாகவோ, ஆலோசனைக் குழுக்களிடமிருந்து உள்ளீட்டைப் (Input) பெற்றது. இந்த அருங்காட்சியகத்தில் மூலோபாய திட்டமிடலில்  அருங்காட்சியக ஆலோசனைக் குழுவும் ஈடுபட்டிருந்தது.

இந்த அருங்காட்சியகம் இரண்டு முதன்மை காட்சிப்பொருட்களை மையமாகக் கொண்டது: "புவி ஆய்வகம்" (Earth Lab), இது காலநிலை மாற்றம் தொடர்பான பிரச்சினைகளில் கவனம் செலுத்துகிறது;  "வாழ்க்கை ஆய்வகம்" (Life Lab) கற்றல், முதுமை, ஊட்டச்சத்து மற்றும் தொற்று நோய்கள் ஆகியவற்றில் கவனம் செலுத்துகிறது. இந்த அருங்காட்சியகத்தில் "அறிவியல் அதிசயங்கள்" என்ற பிரிவு ஊடாடத்தக்க காட்சிப் பொருட்களுக்கான (interactive exhibits) செயல்பாடுகளில் ஈடுபட்டு வருகிறது.

## அருங்காட்சியகத்தின் தோற்றம்
ஏப்ரல் 2004 ஆம் தேதி தொடங்கப்பட்ட  மரியன் கோஷ்லேண்ட் அறிவியல் அருங்காட்சியகத்திற்கு, மரியன் கோஷ்லேண்ட் என்பவரின் பெயரிடப்பட்டது. இவர் நோய் எதிர்ப்பு சக்தி வல்லுநரும் மூலக்கூறு உயிரியலாளரும் ஆவார். இவர் ஆன்டிபாடிகளின் நடத்தையில் அற்புதமான ஆய்வுகளை மேற்கொண்டார்.  இவரின் கணவர் டேனியல் கோஷ்லேண்ட் என்சைம்கள் மற்றும் பாக்டீரியாக்கள் பற்றிய ஆய்வில் வல்லமை பெற்ற ஒரு மூலக்கூறு உயிரியலாளர் ஆவார். இவர்கள் அளித்த நன்கொடையின் விளைவாக இந்த அருங்காட்சியகம் உருவாக்கப்பட்டுள்ளது. எலைட் லிபரல் ஆர்ட்ஸ் கல்லூரி, ஹேவர்ஃபோர்ட் கல்லூரியில் உள்ள மரியன் கோஷ்லேண்ட் ஒருங்கிணைந்த இயற்கை அறிவியல் மையத்துடன் அருங்காட்சியகம் தன் பெயரைப் பகிர்ந்து கொண்டது.

## இடம்
இந்த அருங்காட்சியகம் 525 E தெரு, NW இல் அமைந்துள்ளது. அருங்காட்சியக நுழைவு வாயில் வாஷிங்டன், டிசி யின் பென் குவார்ட்டர் பகுதியின் 6வது மற்றும் E தெருக்கள், NW சந்திப்பில் உள்ளது.

## மேற்கோள்கள்

## வெளி இணைப்புகள்

* தேசிய அறிவியல் அகாடமியின் மரியன் கோஷ்லேண்ட் அறிவியல் அருங்காட்சியகத்திற்கான அதிகாரப்பூர்வ தளம்

பகுப்பு:Coordinates on Wikidata
பகுப்பு:அருங்காட்சியகங்கள்
பி. வி. பரபிரம்ம சாஸ்திரி

**பி.வி.பரபிரம்ம சாஸ்திரி**  (1920-2016) ஐக்கிய ஆந்திரப் பிரதேச அரசின் தொல்லியல் துறையின் துணை இயக்குநராகப் பதவி வகித்த ஒரு தொல்லியல் ஆய்வாளர், வரலாற்றாசிரியர், கல்வெட்டு வல்லுநர் மற்றும் நாணயவியல் வல்லுநர் ஆவார்.

## தொடக்ககால வாழ்க்கை
சாஸ்திரி குண்டூர் மாவட்டத்தில் உள்ள பெத்த கொண்டூர் (Pedda Konduru) கிராமத்தில் 1921 ஆம் ஆண்டு பிறந்தார். அவருடைய முன்னோர்கள் ஐதராபாத்தில் குடியேறியவர்கள். 

## வரலாற்று ஆய்வாளர்
தெலுங்கு மற்றும் சமஸ்கிருதத்தில் புலமை மிக்கவரும், கல்வெட்டு ஆய்வாளருமான இவர் காகதீய வம்சத்தின் வரலாற்றை (History of Kakatiya Dynasty) மீண்டும் கட்டியெழுப்புவதில் முக்கியப் பங்கு வகித்தார்.

## சாதனைகள்
சாஸ்திரி இந்திய வரலாற்று ஆராய்ச்சி கவுன்சிலின் தேசிய சக ஆய்வாளர் நிலைக்கு (National Fellowship to Indian History Research Council)  தேர்ந்தெடுக்கப்பட்டார். 2015 ஆம் ஆண்டில் தேசிய சக ஆய்வாளர் நிலைக்கு தேர்ந்தெடுக்கப்பட்ட இருவரில் சாஸ்திரியும் ஒருவர். இந்திய வரலாற்று ஆராய்ச்சி கவுன்சில் என்பது மனிதவள மேம்பாட்டு அமைச்சகத்தின் கீழ் உள்ள முதன்மையான வரலாற்று ஆராய்ச்சி அமைப்பாகும்.  
## தொல்லியல், கல்வெட்டு ஆய்வுகள்
இவர் 1981 வரை தொல்லியல் மற்றும் அருங்காட்சியகத் துறையில் துணை இயக்குநராகப் பணியாற்றி ஒய்வு பெற்றார். கல்வெட்டு ஆய்வுகளில் ஈடுபாடு கொண்ட இவர் தெலுங்கானா வில் பல கல்வெட்டு ஆய்வுகளை நடத்தியுள்ளார்.

அவர் நடத்திய சாதவாகன வம்சத்தின் தொல்பொருள் மற்றும் வரலாற்று ஆராய்ச்சியின் அடிப்படையில், *கௌதமிபுத்ரா சதகரணி* திரைப்படத்தின் முன் வெளியீட்டு நிகழ்வுகளில், தெலுங்கு வரலாற்று ஆராய்ச்சிக்கான அவரது பங்களிப்புகள் குறிப்பிடப்பட்டுள்ளன.

## படைப்புகள்
சாஸ்திரி வரலாற்று மற்றும் தொல்லியல் துறையில் பல படைப்புகளை பிற வரலாற்றாசிரியர்களுடன் இணைந்து எழுதியுள்ளார். பின்வருவன இவரது படைப்புகளாகும்:

* *Epigraphia Andhrica*
* *Rural Studies in Early Andhra* in which he traced the historical origins of the Kamma caste.
**Unknown Coins*
**Researches In Archaeology, History & Culture In The New Millennium - Dr. P.V. Parabrahma Sastry Felicitation Volume*
**Telugu lipi, āvirbhāva vikāsālu*
**Kākatīya caritra*
**Kākatīya coins and measures*
**Inscriptions of Andhra Pradesh : Karimnagar District*
**The Kākatiyas of Warangal*
**Select epigraphs of Andhra Pradesh*
**Siddhōdvāha of Nr̥isiṁha*

## இறப்பு மற்றும் மரபுரிமைப் பேறு
சாஸ்திரி தனது 96வது வயதில் 27 ஜூலை 2016 அன்று நீண்டகால நோய் காரணமாக காலமானார். இவருக்கு மனைவி, மூன்று மகள்கள் மற்றும் ஒரு மகன் உள்ளனர்.

## மேற்கோள்கள்

பகுப்பு:குண்டூர் மாவட்ட நபர்கள்
பகுப்பு:2016 இறப்புகள்
பகுப்பு:1920 பிறப்புகள்
பகுப்பு:இந்தியக் கல்வெட்டியலாளர்கள்
இருமப் பல்கோணம்

வடிவவியலில், பல்கோணங்கள், இருமங்கள் என்ற பெயரில் சோடி சோடிகளாகத் தொடர்புபடுத்தப்படுகின்றன. ஒரு இரும சோடி பல்கோணங்களில் ஒன்றன் உச்சிகள் மற்றதன் விளிம்புகளுக்கு ஒத்ததாக அமைந்திருக்கும்.

## பண்புகள்

ஒழுங்கு பல்கோணிகள் ஒவ்வொன்றும் தனக்குத்தானே இருமமாக இருக்கும். அதாவது அவை தன்-இருமப் பல்கோணங்களாகும்.

ஒரு சமகோணப் பல்கோணத்தின் (உச்சி-கடப்பு) இருமம் ஒரு சமபக்கப் பல்கோணம் (விளிம்பு-கடப்பு) ஆகும். எடுத்துக்காட்டாக, செவ்வகமும் (சமகோணப் பல்கோணம்) சாய்சதுரமும் இருமங்கள்.

வட்டப் பல்கோணத்தில் அதன் அதிநீளமான பக்கங்கள், இருமப் பல்கோணத்தின் (தொடு பல்கோணம்) பெரிய வெளிக்கோணங்களுக்கு ஒத்தவையாகவும், சிறிய பக்கங்கள் சிறிய கோணங்களுக்கு ஒத்தவையாகவும் இருக்கும். மேலும் சர்வசம பக்கங்கள் இருமத்தின் சர்வசம பக்கங்களுக்கு ஒத்தவையாகவும் இருக்கும். எடுத்துக்காட்டாக, அதி குறுங்கோண இருசமபக்க முக்கோணத்தின் இருமம் ஒரு விரிகோண இருசமபக்க முக்கோணமாகும்.

ஒரு இருமப் பன்முகியின் ஒவ்வொரு முகப் பல்கோணமும், அந்தந்த முகத்துடன் ஒத்த உச்சி வடிவப் பல்கோணத்தின் இருமமாக இருக்கும் (படம்).

## நாற்கரங்களில் இருமை
பல்கோணங்களில் பக்கம்-கோணம் இருமைத்தன்மைக்கு எடுத்துக்காட்டாக வட்ட நாற்கரங்கள் மற்றும் தொடு நாற்கரங்களின் பண்புகளைக் கொண்டு ஒப்பிட்டுப் பார்க்கலாம்.

இருசமபக்க சரிவகம், பட்டம் இரண்டையும் ஒப்பிடும்போது இருமைத்தன்மை மேலும் தெளிவாகும்.

## மேற்கோள்கள்

## வெளியிணைப்புகள்
*Dual Polygon Applet by Don Hatch

பகுப்பு:பல்கோணிகள்
இதா இவிடே வரே (திரைப்படம்)

**இதா இவிடே வரே** என்பது 1978 ஆம் ஆண்டு வெளியான இந்திய மலையாளத் திரைப்படமாகும், இது IV சசி இயக்கத்தில் ஹரி போத்தனால் தயாரிக்கப்பட்டது. இப்படத்தில் மது, எம்ஜி சோமன், சாரதா, ஜெயபாரதி, ஜெயன் ஆகியோர் முக்கிய வேடங்களில் நடித்துள்ளனர். இந்தப் படத்தின் மாபெரும் வெற்றிக்குப் பிறகு எம்.ஜி.சோமன் நட்சத்திர அந்தஸ்தைப் பெற்றார். இது பி.பத்மராஜனின் முதல் வணிகரீதியான வெற்றிகரமான ஸ்கிரிப்ட் ஆகும். படத்திற்கு ஜி. தேவராஜன் இசையமைத்திருந்தார் .   

## நடிகர்கள்

*மது தரவுகாரன் பைல்
*எம்.ஜி.சோமன் விச்வநாதன் 
*ஜெயன்  படகுக்காரன்
*கே.பி.உம்மர் விச்வனாதனின் அப்பா
*சாரதா ஜானு (அம்மிணியின் அம்மா)
*ஜெயபாரதி அம்மிணி
*விதுபாலா தங்கமணி
*கவியூர் பொன்னம்மா கமலாக்ஷி
*அடூர் பாசி நானு
*சங்கராடி சிவராமன் நாயர்
*ஸ்ரீலதா நம்பூதிரி சங்கரி
* இரகுராஜ் விச்வநாதன் (சிறுவன்)
*பகதூர் வக்கச்சன்
*கே.பி.எ.சி.சன்னி முரடன்
*மீனா ஜானுவின் அம்மா

## ஒலிப்பதிவு
ஜி.தேவராஜன் இசையமைத்துள்ள இப்படத்தின் பாடல் வரிகளை யூசுபலி கெச்சேரி எழுதியுள்ளார்.

6 "வெண்ணையோ வெண்ணிலவுறஞ்சாதோ" யேசுதாஸ்

* சிறந்த திரைப்படத்திற்கான பிலிம்பேர் விருது - ஹரி போத்தன் வென்ற மலையாளம் 

## வெளி இணைப்புகள்

* 
பகுப்பு:இந்திய மலையாளத் திரைப்படங்கள்
பகுப்பு:1977 மலையாளத் திரைப்படங்கள்
கரௌலி

**கரௌலி** (**Karauli**) இந்தியாவின் இராஜஸ்தான் மாநிலத்தின் கிழக்கில் அமைந்த கரௌலி மாவட்டத்தின் நிர்வாகத் தலைமையிடமும், நகராட்சியும் ஆகும். பிரித்தானிய இந்தியாவின் அட்சியில் இந்நகரம் கரௌலி சமஸ்தானத்தின் தலைநகராக இருந்தது. இந்நகரத்தை மன்னர்  *விஜய பாலன்* நிறுவினார். 

கரௌலி நகரம் ஆக்ராவிலிருந்து 114 கிலோ மீட்டர் தொலைவிலும்; ஜெய்ப்பூரிலிருந்து 158 கிலோ மீட்டர் தொலைவிலும் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 33 சதுர கிலோ மீட்டர் பரப்பளவும்,  35 வார்டுகளும் கொண்ட கரௌலி நகரத்தின் மொத்த மக்கள் தொகை 82,960  ஆகும். மக்கள் தொகையில் ஆண்கள் 43,908   மற்றும் 39,052  பெண்கள் உள்ளனர். பாலின விகிதம் 1000 ஆண்களுக்கு 889 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 13114 ஆகும். இதன் சராசரி எழுத்தறிவு 68.8%    ஆகும். மக்கள் தொகையில்  பட்டியல் மக்கள் மற்றும் பழங்குடிகள் முறையே 11,695   மற்றும் 2,651   ஆகவுள்ளனர். இதன் மக்கள் தொகையில் இந்துக்கள் 76.90%, இசுலாமியர்கள் 22.54%,  சமணர்கள் 0.32%, கிறித்துவர்கள் 0.09% மற்றும் பிறர்  0.24% ஆக உள்ளனர்.
## கரௌலி கலவரம்
கரௌலி நகரத்தில் புத்தாண்டு மற்றும் இராம நவமியை முன்னிட்டு இந்துக்கள் 2 ஏப்ரல் 2022 அன்று முஸ்லீம்கள் அதிகம் வாழும் பகுதி வழியாக ஊர்வலம் சென்ற போது,  முஸ்லீம்கள் ஊர்வலத்தினர் மீது கல்வீசித் தாக்குதல் தொடுத்ததால் கலவரம் நிலவியது. கலவரத்தில் இருபிரிவினரின் 80 பேர்களின் சொத்துக்கள் தாக்கப்பட்டது. கலவரம் தொடர்பாக  44 பேர்களை காவல்துறையினர்  அடையாளம் கண்டதுடன், 23 பேர்களை கைது செய்து, 10 முதல் தகவல் அறிக்கை பதிவு செய்துள்ளது.

## மேற்கோள்கள்

பகுப்பு:கரௌலி மாவட்டம்
பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
அரேபிய ஐந்து விரல் தவளை

**யூப்லிக்டிசு எஹ்ரென்பெர்கி** (*Euphlyctis ehrenbergii*) என்பது **அரேபிய ஐந்து விரல் தவளை** அல்லது அரேபியச் சறுக்கு தவளை என்று அழைக்கப்படுகிறது. இது டைகுரோகுளோசிடே குடும்பத்தில் உள்ள யூப்லிக்டிசு பேரினத்தினைச் சார்ந்த தவளைச் சிற்றினம் ஆகும். இது சவூதி அரேபியா மற்றும் யெமனில் உள்ள தென்மேற்கு அரேபியத் தீபகற்பத்தில் மட்டுமே காணப்படும் அகணிய உயிரியாகும். இது *[[நீர்தத்தித் தவளை|யூப்லிக்டிசு சயனோபிலிக்டிசின்]]* துணையினமாகக் கருதப்பட்டது. ஆனால் இப்போது இது தனிச் சிற்றினமாகக் கருதப்படுகிறது. எஹ்ரென்பெர்கி என்ற சிற்றினப் பெயர் கிறிஸ்டியன் காட்பிரைட் *எஹ்ரென்பெர்க்* (1795-1876), எனும் செருமனிய இயற்கை விஞ்ஞானியைக் கௌரவப்படுத்தும் வகையில் இடப்பட்டது.

*யூ. எஹ்ரென்பெர்கி* யேமன் மற்றும் சவுதி அரேபியாவின் செங்கடல் கடற்கரையில் நிரந்தர மற்றும் தற்காலிக நீர்ப் பகுதிகளில் காணப்படுகிறது. இது பாசனப் பகுதிகளிலும் காணப்படலாம்.

## மேற்கோள்கள்

பகுப்பு:தவளைகள்
மினா (அலகு)

**மினா** அல்லது **மேனே** (mina அல்லது mĕnē, அராமைக் ;    )  என்பது   பண்டைய அண்மைக் கிழக்கின் ஒரு எடை அலகு ஆகும். இது 60 ஷெக்கல்கள்கள் கொண்டது. ஷேக்கலைப் போலவே மினாவும் நாணய அலகாகவும்  இருந்தது.

## வரலாறு
மினா என்ற சொல் பண்டைய செமிடிக் மூலமான  /  'to count' என்பதிலிருந்து வந்தது. அக்காடியன்  ,    (  ), அராமைக்   /  (  /  )   செவ்வியல் சிரியக்  ܡܢܳܐ  (  ), உகாரிடிக் 𐎎𐎐 ரோமானியம்: mn.  என பல்வேறு மொழிகளில் குறிப்பிடப்பட்டுள்ளது. மேலும் இது விவிலியத்தில் குறிப்பிடப்பட்டுள்ளது, அதில் சாலமன் 300 கேடயங்களைச் செய்ததாகக் கூறப்படுகிறது, ஒவ்வொரு கேடயமும் 3 "மைனா" தங்கம் (     ) செலவில் செய்யப்பட்டது, அடுத்து பாரசீகத்தின் இரண்டாம் சைரசு ஆணைக்குப் பிறகு, எருசலேமில் உள்ள சாலமோனின் கோவில் புனரமைப்புக்காக மக்கள் 5000 மினா வெள்ளியை நன்கொடையாக வழங்கியதாகக் கூறப்படுகிறது.

ஆரம்பகால சுமேரியர்கள் காலத்திலிருந்தே, மினா என்பது ஒரு எடை அலகாக இருந்துள்ளது. அப்போது, தாலத்துகள், ஷெக்கல்கள் போன்றவை  அறிமுகமாகவில்லை. ஊர்-நம்மு காலத்தில் (கிமு 2000க்கு சற்று முன்பு), மினாவின் மதிப்பு 60 சேக்கல்கள். இந்த மினாவின் எடை   என கணக்கிடப்படுகிறது.

உகாரித்தில் கிடைத்த எழுத்துக்கள் ஒரு மினாவின் மதிப்பை ஐம்பது சேக்கல்களுக்குச் சமமாகக் குறிப்பிடுகின்றன. எசேக்கியேல் தீர்க்கதரிசியின் நூலான  எசேக்கியோல் 45:12 இல் ஒரு மினாவை ( கிங் ஜேம்ஸ் பதிப்பில் உள்ள *மனேஹ்* ) 60 ஷெக்கல்கள் என்றும் குறிப்பிடுகிறது. நாசரேத்தின் இயேசு லூக்கா 19:11-27 வில் "மினாசின் உவமை "யைச் சொல்கிறார். மேலும் மத்தேயுவில் எடையின் தாலத்து அலகுடன் கூறுகிறார். யூதர்களின் பயன்பாட்டில், மினாவின் எடை 100 டெனாரிக்கு சமம்.

அக்காடியன் காலத்திலிருந்து, 2 மினா என்பது 1 சிலா நீருக்கு சமமாக இருந்தது  (cf. clepsydra, நீர் கடிகாரம்).

பண்டைய கிரேக்கத்தில், இது முதலில் 70 டிராக்மேக்கு சமமாக இருந்தது, பின்னர் 100 டிராக்மேகளாக அதிகரிக்கப்பட்டது. கிரேக்கச் சொல்லான  (  ) செமிட்டிக்கிலிருந்து கடன் பெறப்பட்டது;   இதனுடன் எபிரேய  , அராமிக்  , சிரியாக்  ,  , அக்காடியன்  ஆகியவற்றை ஒப்பிடலாம்.

## கிரேக்க மினா
ஏஜினெட்டன் மினா 623.7 கிராம் எடை கொண்டது .

அட்டிக் மினா 436.6 கிராம் எடை கொண்டது .

## பொருட்களை வாங்கும் மதிப்பு

* பிளாட்டசின் *சூடோலஸில்* (கிமு 191) ஒரு அடிமையின் விலை 20 மினா; 1912 இல் எழுதப்பட்ட வர்ணனையாளரின் கூற்றுப்படி, "சுமார் US$18.05 அல்லது £3 14s. 4d."  1912 இல் US$18.05 என்பது 2021 இல் $507 க்கு சமமாக இருக்கும். [17]
* கி.பி முதல் நூற்றாண்டில் [கிரீஸில்?], இது ஒரு வேளாண் தொழிலாளி ஆண்டுதோறும் சம்பாதிக்கும் ஊதியத்தில் நான்கில் ஒரு பங்காக இது இருந்தது.&#x5B; *[[விக்கிப்பீடியா:சான்று தேவை|<span title="This claim needs references to reliable sources. (March 2015)">மேற்கோள் தேவை</span>]]* &#x5D; 

## படங்கள்

படிமம்:Mina Athens.PNG|ஏதென்சின் மினா.
படிமம்:Mina Chios.PNG|[சியோசின் மினா.
படிமம்:Mina Antiochus IV.PNG|அந்தியோகஸ் நான்காம் எபிபேன்சின் மினா.
படிமம்:Mina Antiochus of Syria.PNG|[அந்தியோக்கியாவின் மினா.


## குறிப்புகள்

## மேற்கோள்கள்

பகுப்பு:பண்டைய கிரேக்க நாணயங்கள்
பகுப்பு:பொருண்மையின் அலகுகள்
யூப்லிக்டிசு

**யூப்லிக்டிசு** (*Euphlyctis)* என்பது தென்மேற்கு அறபுத் தீபகற்பம், பாக்கித்தான் மற்றும் ஆப்கானித்தான், இந்தியா, நேபாளம், மியான்மர் மற்றும் தாய்லாந்து இலங்கை உள்ளிட்ட நாடுகளில் காணப்படும் டைகுரோகுளோசிடே குடும்பத்தினைச் சார்ந்த தவளைப் பேரினமாகும். பன்னாட்டு இயற்கைப் பாதுகாப்புச் சங்கத்தினால் மதிப்பிடப்பட்ட இதன் நான்கு சிற்றினங்களில், எதுவும் எவ்வித அச்சுறுத்தலுக்கும் உட்பட்டதாகக் கருதப்படவில்லை.

## சிற்றினங்கள்
*யூப்லிக்டிசு* பேரினத்தில் எட்டு சிற்றினங்கள் காணப்படுகின்றன:

* *யூப்லிக்டிசு* *அலோசி* ஜோஷி, ஆலம், குரபயாஷி, சுமிதா மற்றும் குரமோட்டோ, 2009
* *[[நீர்தத்தித் தவளை|யூப்லிக்டிசு சயனோபிலிக்டிசு]]* (ஷ்னீடர், 1799)
* *[[அரேபிய ஐந்து விரல் தவளை|யூப்லிக்டிசு எஹ்ரென்பெர்கி]]* (பீட்டர்சு, 1863)
* *[[மணிப்பூர் தவளை|யூப்லிக்டிசு கோஷி]]* (சந்தா, 1991)
* *யூப்லிக்டிசு கெக்சாடாக்டைலசு* (லெசன், 1834)
* *யூப்லிக்டிசு கலாசுக்ரமென்சிசு* ஹவ்லேடர், நாயர், கோபாலன் மற்றும் மெரிலா, 2015
* *[[காரவாலி சறுக்குத் தவளை|யூப்லிக்டிசு கராவாளி]]* பிரிதி, நாயக், சேஷாத்திரி, சிங்கால், விதிஷா, ரவிகாந்த் மற்றும் குருராஜா, 2016
* *யூப்லிக்டிசு கேரளா* தினேஷ், சென்னகேசவமூர்த்தி, தீபக், கோஷ் மற்றும் டியூட்டி, 2021

* *யூப்லிக்டிசு முடிகெரே* ஜோஷி, ஆலம், குரபயாஷி, சுமிதா மற்றும் குரமோட்டோ, 2009 *யூப்லிக்டிசு சயனோபிலிக்டிசின்* இணைச்சிற்றினமாக கருதப்படுகிறது.

## மேற்கோள்கள்

பகுப்பு:தவளைகள்
பீபி சினி பள்ளிவாசல்

**பீபி சினி பள்ளிவாசல்** (Bibi Chini Mosque) வங்காளதேசத்தின் பர்குனா மாவட்டத்தில் அமைந்துள்ள ஒரு பழமையான பள்ளிவாசலாகும்.  தொல்பொருள் தளமான இது பெட்டாகி துணை மாவட்டத்தில் உள்ள பீபி சினி கிராமத்தில் அமைந்துள்ளது. முகலாய கட்டிடக்கலை பாணியில் அமைந்துள்ள பீபி சினி பள்ளிவாசல் சா நேயமத் உல்லா என்ற இசுலாமிய போதகரால் கட்டப்பட்டது.

பள்ளிவாசலுக்கு மூன்று அணுகல் புள்ளிகள் உள்ளன. 33 அடி உயரமும், 33 அடி அகலமும் கொண்ட இப்பள்ளி வாசலின் சுவர்கள் சுமார் 6 அடி அகலம் கொண்டவையாகும். சா சூயா வங்காளத்திற்கும் ஒடிசாவிற்கும் ஆளுநராக இருந்தபோது சா நேயமத் உல்லா 1659 ஆம் ஆண்டு சில சீடர்களுடன் இப்பகுதிக்கு வந்தார். பள்ளிவாசலைக் கட்டிக் கொடுக்கும்படி சூயா அவரிடம் கோரிக்கை விடுத்தார். சா நேயமத் உல்லாவின் மகள் சினி பீபியின் நினைவாக இந்தக் கிராமம் பெயரிடப்பட்டது. பள்ளிவாசல் இக்கிராமத்தில் அமைந்துள்ளதால் பின்னர் இது பீபி சினி பள்ளிவாசல் என்றும் அழைக்கப்பட்டது. சா நேயமத் உல்லா உல்லா 1700 அம் ஆண்டில்  இறந்தார்.

பள்ளிவாசல் முதன்முதலில் 1985 ஆம் ஆண்டு பெட்டாகி துணை மாவட்ட நிர்வாகத்தால் புதுப்பிக்கப்பட்டது. 1992 ஆம் ஆண்டில், தொல்லியல் துறை பள்ளிவாசலின் பராமரிப்பு மற்றும் புனரமைப்புப் பொறுப்பை ஏற்று தொல்லியல் தளமாக பட்டியலிட்டது.

## படக் காட்சியகம்

File:বিবি চিনি ঐতিহাসিক শাহী মসজিদ.jpg
File:বিবি চিনি মসজিদ.jpg|நுழைவாயில்
File:বিবি চিনি শাহী মসজিদ বরগুনা.jpg


## மேற்கோள்கள்

பகுப்பு:வங்காளதேசம்
பகுப்பு:வங்காளதேச நினைவுச் சின்னங்கள்
சமீர் ஓரான்

**சமீர் ஓரான்** (**Samir Oraon**), பாரதிய ஜனதா கட்சியின் ஜார்கண்ட் மாநில அரசியல்வாதியும், நாடாளுமன்ற மாநிலங்களவை உறுப்பினரும், பாரதிய ஜனதா பட்டியல் பழங்குடிகள் மோர்ச்சாவின் தலைவரும், ஜார்கண்ட் மாநில பாரதிய ஜனதா கட்சியின் துணைத்தலைவரும் ஆவார்.  
## இதனையும் காண்க
* பாரதிய ஜனதா பட்டியல் பழங்குடிகள் மோர்ச்சா
## மேற்கோள்கள்

பகுப்பு:ஜார்க்கண்ட் அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
இல்லீரியா

பாரம்பரியக் காலத்தில், **இல்லீரியா** (*Illyria*,     , *இல்லியா* அல்லது  , *இல்லிரிஸ்* ;   )  என்பது பால்கன் தீபகற்பத்தின் மேற்குப் பகுதியில் பல பழங்குடியின மக்கள் வசித்த ஒரு பகுதி ஆகும். இல்லீரியன்கள் இந்தோ-ஐரோப்பிய மொழியான இலிரியன் மொழியைப் பேசினர். இது பண்டைய காலங்களில் தெற்கு இத்தாலியின் சில பகுதிகளில் பேசுப்பட்டதாக இருக்கலாம்.  புவியியலில் **இல்லீரிஸ்** ( *இல்லிரியாவில்* இருந்து வேறுபட்டது) என்பது சில சமயங்களில் வடக்கு மற்றும் நடு அல்பேனியாவின் அயோஸ் பள்ளத்தாக்கு வரையிலான பகுதியை வரையறுக்கப் பயன்படுத்தப்பட்டது, பெரும்பாலான காலகட்டங்களில் லேக்லேண்ட் பகுதி உள்ளிட்டப் பகுதியைக் குறிப்பிட பயன்படுத்தப்பட்டது.   ரோமானிய காலங்களில் Illyria / Illyris / Illyricum என்ற சொற்கள் தென்-கிழக்கு ஏட்ரியாட்டிக் கடற்கரை (நவீன அல்பேனியா மற்றும் மொண்டெனேகுரோ ) மற்றும்  தன்யூபு, மற்றும் அட்ரியாட்டிக்கின் மேல் பகுதியிலிருந்து ஆர்டியாயி வரையிலான பகுதிகளைக் குறிப்பிட பயன்படுத்தப்பட்டது.    கிமு முதல் நூற்றாண்டின் நடுப்பகுதியில் இருந்து ரோமானியர்களால் **இலிரிகம்** என்ற சொல் பேரரசின் மாகாணத்திற்கு பயன்படுத்தப்பட்டது. இது டிரின் ஆற்றின் வடக்கே கிழக்கு அட்ரியாடிக் கடற்கரைவரை பரவியிஉந்தது. அதன் தெற்கே ரோமானிய மாகாணமான மாசிடோனியாவின் எல்லை . தொடங்கியது. 

## குறிப்புகள்

## வெளி இணைப்புகள்

பகுப்பு:பண்டைய கிரேக்கம்
பாரதிய ஜனதா பட்டியல் பழங்குடிகள் மோர்ச்சா

**பாரதிய ஜனதா பட்டியல் பழங்குடிகள் மோர்ச்சா** (**BJP ST Morcha**), பாரதிய ஜனதா கட்சியின்  பட்டியல் பழங்குடியினரின் அணியாகும்.தற்போது இந்த அமைப்பின் தேசியத் தலைவராக சமீர் ஓரான் உள்ளார். இந்த அமைப்பு பழங்குடி மக்கள் அதிகம் வாழும் ஜார்கண்ட், சத்தீஸ்கர், மத்தியப் பிரதேசம், ஒடிசா போன்ற மாநிலங்களில் செயல்பட்டு வருகிறது.

## மேற்கோள்கள்

பகுப்பு:பாரதிய ஜனதா கட்சி
ரந்தாவ் பாஞ்சாங்-சுங்கை கோலோக் பாலம்

**ரந்தாவ் பாஞ்சாங் சுங்கை கோலோக் பாலம்** அல்லது *மலேசியா–தாய்லாந்து முதலாவது பாலம்* (ஆங்கிலம்: *Rantau Panjang–Sungai Golok Bridge அல்லது First Malaysia–Thailand Bridge*; மலாய் மொழி: *Jambatan Rantau Panjang–Sungai Golok*; தாய்லாந்து மொழி: *สะพานโก–ลก*) என்பது மலேசியா - தாய்லாந்து எல்லையில் கொலோக் ஆற்றின் மீது அமைந்துள்ள ஒரு சாலைப் பாலமாகும். 

இந்தப் பாலத்தை **அமைதிப் பாலம்**, (ஆங்கிலம்: *Harmony Bridge*; மலாய் மொழி: *Jambatan Muhibah*) என்றும் அழைக்கிறார்கள்.

இந்தப் பாலம் மலேசியா, கிளாந்தான் மாநிலத்தின் ரந்தாவ் பாஞ்சாங் நகரத்தையும்; தாய்லாந்து, நாராதிவாட் *(Narathiwat)* மாநிலத்தின் கோலோக் ஆறு *(Sungai Kolok)* நகரத்தையும் இணைக்கின்றது.  

மலேசியா; தாய்லாந்து இரு நாட்டு அரசாங்கங்களின் கூட்டு முயற்சியால் இந்தப் பாலம் கட்டப்பட்டது. 1973 மே 21-ஆம் தேதி, மலேசிய பிரதமர் துன் அப்துல் ரசாக் மற்றும் தாய்லாந்து பிரதமர் பீல்ட் மார்ஷல் தானோம் கிட்டிகாச்சோர்ன் *(Thanom Kittikachorn)* ஆகியோரால் அதிகாரப் பூர்வமாகத் திறந்து வைக்கப்பட்டது.

## வடிவமைப்பு

இந்தப் பாலம் பேழைத் தூலங்களால் *(beam bridge with box girder)* அமைக்கப்பட்ட பாலமாகும். பிரதான பகுதியானது அழுத்தப்பட்ட கற்காரையைப் *(prestressed concrete)* பயன்படுத்தி கட்டப்பட்டு உள்ளது. மூன்று பகுதிகளைக் கொண்டது. 

ஒவ்வொரு பகுதியும் 30.48 மீட்டர் (100 அடி) நீளம் கொண்டது. ஒட்டுமொத்தமாக 109.73 மீ (360 அடி) நீளம். இந்தப் பாலத்தின் அகலம் 7.32 மீ (24 அடி). பாலத்தின் ஒவ்வொரு பக்கமும் 2.13 மீ (7 அடி) அகலத்திற்கு நடைபாதைகள் உள்ளன.

## கட்டுமானம்

ஒரு மலேசிய ஒப்பந்ததாரரான சாங் லூன் கட்டுமான நிறுவனத்தின் மூலமாகக் கட்டுமானங்கள் நடைபெற்றன. 1970 செப்டம்பர் 23-ஆம் தேதி பாலம் கட்டுவதற்கு ஏலம் விடப்பட்டது. அந்தப் பொது ஏலத்தில், பாலம் கட்டும் குத்தகை சாங் லூன் கட்டுமான நிறுவனத்திற்குக் கிடைத்தது. 

கேட்கப்பட்ட தொகை மலேசிய ரிங்கிட் $630,000 அல்லது தாய்லாந்து 4,500,000 பாட். 1970 டிசம்பர் 16-ஆம் தேதி ஒப்பந்தம்  கையெழுத்தானது. இரு அரசாங்கங்களும் தலா பாதித் தொகையைச் செலுத்தின. 

1972 சூன் 15-ஆம் தேதி, காலக்கெடுவிற்குப் பிறகு, 1973 மார்ச் 20-ஆம் தேதி கட்டுமானப் பணிகள் முடிவடைந்தன. அதனால், சாங் லூன் நிறுவனம் ஒரு நாளைக்கு ரிங்கிட் M$200 அல்லது தாய்லாந்து 1,400 பாட் கூடுதல் நேர அபராதம் செலுத்த வேண்டி இருந்தது. மொத்தம் ரிங்கிட் M$36,000 அல்லது தாய்லாந்து252,000 பாட் அபராதம் கட்டப்பட்டது.

## மேற்கோள்கள்

## மேலும் காண்க

பகுப்பு:கிளாந்தான்
பகுப்பு:தாய்லாந்து
பகுப்பு:மலேசியாவில் உள்ள பாலங்கள்
பகுப்பு:தாய்லாந்துப் புவியியல்
வெட்டும் நாண்கள் தேற்றம்

வடிவவியலில், **வெட்டும் நாண்கள் தேற்றம்** அல்லது சுருக்கமாக **நாண் தேற்றம்** (*intersecting chords theorem*, *chord theorem*) என்பது ஒரு வட்டத்துக்குள் இரு நாண்கள் வெட்டிக்கொள்வதால் உண்டாகும் நான்கு கோட்டுத்துண்டுகளுக்கு இடையேயான தொடர்பைத் தருகிறது. 

தேற்றத்தின் கூற்று: 
:ஒரு வட்டத்தின் இரு நாண்கள் ஒன்றையொன்று வெட்டிக்கொள்ளும்போது ஒரு நாணின் வெட்டுத்துண்டுகளின் நீளங்களின் பெருக்குத் தொகை மற்றொரு நாணின் வெட்டுத்துண்டுகளின் நீளங்களின் பெருக்குத் தொகைக்குச் சமமாக இருக்கும்.
இக்கூற்று, யூக்ளிடின் ''எலிமென்ட்சின்'' மூன்றாவது புத்தகத்தில் காணப்படும் 35 ஆவது கூற்றாகும். 

வட்ட நாண்கள் *AC*, *BD* இரண்டும் வெட்டிக்கொள்ளும் புள்ளி *S* எனில்:
:|AS|\cdot|SC|=|BS|\cdot|SD|

இதன் மறுதலையும் உண்மையாகும். அதாவது:
:இரு கோட்டுத்துண்டுகள் *AC*, *BD* வெட்டிக்கொள்ளும் புள்ளி *S*, மேலும் |AS|\cdot|SC|=|BS|\cdot|SD| என்பதும் உண்மையாக இருக்குமானால், *A*, *B*, *C* , *D* ஆகிய நான்கு புள்ளிகளும் ஒரே வட்டத்தின் மீதமையும். அதாவது நாற்கரம் *ABCD*, ஒரு வட்ட நாற்கரம்.

இத்தேற்றத்தின் முடிவில் காணப்படும் இரு பெருக்குத்தொகைகளின் மதிப்பு, வெட்டும் புள்ளி *S* ஆனது வட்ட மையத்திலிருந்து அமையும் தொலைவைப் பொறுத்தது. மேலும், அவற்றின் தனிமதிப்பு ''S'' இன் படி எனவும் அழைக்கப்படும்.

:|AS|\cdot|SC|=|BS|\cdot|SD|=r^2-d^2
:*r* - வட்டத்தின் ஆரம்; *d* = வட்ட மையத்துக்கும் (*M*)  *S* புள்ளிக்கும் இடைப்பட்ட தூரம்.

படம் 2 இல் வரையப்பட்டுள்ளது போல மூன்றாவது நாண் ஒன்றை வட்டமையம் *M*,  *S* வழியாக வரைந்து தேற்றத்தின் முடிவைப் பயன்படுத்தி இரு பெருக்குத்தொகைகளின் மதிப்பு r^2-d^2 ஆக இருப்பதைக் காட்டலாம்.

தொடுகோடு-வெட்டுக்கோடு தேற்றம், வெட்டும் வெட்டுக்கோடுகள் தேற்றம், வெட்டிக்கொள்ளும் நாண்கள் தேற்றம் ஆகிய மூன்றும் இரு வெட்டும்கோடுகள் மற்றும் ஒரு வட்டம் பற்றிய பொதுவான தேற்றமான புள்ளியின் படியின் தேற்றத்தின் அடிப்படை வகைத் தேற்றங்களாகும்.

## நிறுவல்
வடிவொத்த முக்கோணங்களைக் கொண்டு இத்தேற்றத்தை நிறுவலாம்:
: *ASD*, *BSC* முக்கோணங்களில்:

வட்டத்தின் நாண் ஒன்று வட்டத்தில் தாங்கும் கோணங்கள் எல்லாம் சமமாக இருக்குமென்பதால்,
:\angle ADS = \angle BCS\,  (நாண் AB வட்டத்தில் தாங்கும் கோணங்கள்) 
:\angle DAS = \angle CBS\, (நாண் CD வட்டத்தில் தாங்கும் கோணங்கள்)
:\angle ASD = \angle BSC\, (குத்தெதிர் கோணங்கள் சமம்)

எனவே *ASD*, *BSC* இரண்டும் வடிவொத்த முக்கோணங்கள். வடிவொத்த முக்கோணங்களின் பண்பின்படி அவற்றின் ஒத்தபக்கங்களின் விகிதகங்கள் சமம். இதன்படி:
:\frac{AS}{SD}=\frac{BS}{SC} \Leftrightarrow |AS|\cdot|SC|=|BS|\cdot|SD|

## மேற்கோள்கள்
*Paul Glaister: *Intersecting Chords Theorem: 30 Years on*. Mathematics in School, Vol. 36, No. 1 (Jan., 2007), p. 22 (JSTOR)
*Bruce Shawyer: *Explorations in Geometry*. World scientific, 2010, , p. 14
* Hans Schupp: *Elementargeometrie.* Schöningh, Paderborn 1977, , p.&nbsp;149 (German).
**Schülerduden - Mathematik I*. Bibliographisches Institut & F.A. Brockhaus, 8. Auflage, Mannheim 2008, , pp.&nbsp;415-417 (German)

## வெளியிணைப்புகள்
*''Intersecting Chords Theorem'' at cut-the-knot.org
*''Intersecting Chords Theorem'' at proofwiki.org
* 
*Two interactive illustrations: https://www.geogebra.org/m/YwKdSERk and https://www.geogebra.org/m/kb4SK3YF

பகுப்பு:வட்டங்கள் பற்றிய தேற்றங்கள்
ஆலிங்கனம் (திரைப்படம்)

**ஆலிங்கனம்** ( transl. தழுவுதல் ) என்பது 1976 ஆம் ஆண்டு வெளிவந்த இந்திய மலையாள மொழித் திரைப்படமாகும். இது ஐ. வி. சசி இயக்கி, எம். ராமச்சந்திரனால் தயாரிக்கப்பட்ட திரைப்படமாகும். இப்படத்தில் ராகவன், ஸ்ரீதேவி, ராணி சந்திரா, வின்சென்ட் ஆகியோர் நடித்துள்ளனர் . படத்திற்கு ஏடி உம்மர் இசையமைத்துள்ளார். சசி அதை தமிழில் *[[பகலில் ஒரு இரவு]]* (1979) என்ற பெயரில் மீண்டும் ஸ்ரீதேவி நடிப்பில் மறு ஆக்கம் செய்தார்.

## நடிகர்கள்

*இராகவன் இரமேஷ்
*ஸ்ரீதேவி பிந்து
*இராணி சந்திரா டாக்டர். ராஜி
*வின்சென்ட் வினோத்
*பால் வெங்கோலா
*பிரதாப்சந்திரன்
*பகதூர் இராஜசேகரன் 
*கே.பி.உம்மர் டாக்டர்.கோபிநாத்
*குதிரவட்டம் பப்பு நீலம்பரன்
*லீலா நம்பூதிரி
*மீனா சாரதாம்மா
*இராகினி விமலா
*வஞ்சியூர் இராதா

## தயாரிப்பு
12 அல்லது 13 வயதாக இருந்தாலும், ஸ்ரீதேவி வயது வந்தவராக நடித்த ஆரம்பப் படங்களில் ஆலிங்கனமும் ஒன்று.

## ஒலிப்பதிவு
ஏ.டி.உம்மர் இசையமைத்த இப்படத்தின் பாடல் வரிகளை பிச்சு திருமலா எழுதியுள்ளார்.

## மேற்கோள்கள்

## வெளி இணைப்புகள்
* 

பகுப்பு:இந்திய மலையாளத் திரைப்படங்கள்
பகுப்பு:1976 மலையாளத் திரைப்படங்கள்
கெலாங் பாத்தா

**கெலாங் பாத்தா**, (மலாய்: *Gelang Patah*; ஆங்கிலம்: *Gelang Patah*; சீனம்: 振林山); ஜாவி: ڬلڠ ڤاته‎) என்பது மலேசியா, ஜொகூர் மாநிலத்தில், ஜொகூர் பாரு மாவட்டம், இசுகந்தர் புத்திரி மாநகர்ப் பகுதியில் அமைந்துள்ள நகரம். மாநிலத் தலைநகர் ஜொகூர் பாருவில் இருந்து 25 கி.மீ. தொலைவில் அமைந்துள்ளது.

கெலாங் பாத்தாவிற்குத் தனி அடையாளங்கள் உள்ளன. மலேசியா-சிங்கப்பூர் இரண்டாவது பாலம்; மற்றும் தஞ்சோங் பெலப்பாஸ் துறைமுகம் ஆகியவை மிக முக்கியமான அடையாளங்கள். இரண்டுமே புவியியல் அடிப்படையில் வரலாறு படைத்தவை.

கெலாங் பாத்தா, அதன் கடல் உணவு உணவகங்களுக்கும்; ஜொகூர் மாநிலத்திலேயே பிரபலமான "கெலாங் பாத்தா வறுவல் மீன்" உணவிற்கும் பிரபலமானது. உள்ளூர் மக்கள் பலருக்கும் சிங்கப்பூர் மக்கள் பலருக்கும் உணவு மையமாகவும் விளங்கி வருகிறது.

## வரலாறு

கெலாங் பாத்தா எனும் பெயர் பண்டைய காலங்களில் இந்தப் பகுதி ஒரு பெருங்கடலாக இருந்த ஒரு நிகழ்வில் இருந்து தோன்றியதாக நம்பப் படுகிறது. ஒரு நாள், பெயர் தெரியாத ஒரு ராணியின் படகு கெலாங் பாத்தா பகுதிக்கு வந்தது. 

அப்போது அவர் அணிந்து இருந்த வளையல் கடலில் விழுந்தது. அந்த ராணியின் அழுகையைக் கேட்ட இழுது மீன்கள் (Jelly) தங்களின் மந்திர சக்தியைப் பயன்படுத்தி வளையலைக் கண்டுபிடித்துக் கொடுத்தன. 

இருப்பினும் துரதிர்ஷ்டவசமாக, அதே வளையல் திடீரென உடைந்தது. ராணி சோகத்துடன் திரும்பி வந்தாள். அதன் பின்னர் அந்த நிகழ்வு நடந்த பகுதிக்கு கேலாங் பாத்தா என்று பெயர் வைக்கப் பட்டது. கெலாங் பாத்தா என்றால் மலாய் மொழியில் "உடைந்த வளையல்" என்று பொருள். இது ஒரு புராணக் கதையாகும்.

### கெலாங் பாத்தா புராணக் கதை

மேலும் ஒரு புராணக் கதை உள்ளது. ஜொகூரின் முதல் மந்திரி பெசார் சாபார் முகமது என்பவரின் மூலமாக இந்த நகருக்குப் பெயர் கிடைத்ததாகவும் சொல்லப் படுகிறது. அவர் தன் மனைவி மற்றும் பரிவாரங்களுடன் படகில் சென்று அந்தப் பகுதியை ஆராய்ந்த போது "கெலாங் பாத்தா" என்ற பெயர் வழங்கப் பட்டதாகவும் அறியப் படுகிறது. 

மந்திரி பெசார் சாபார் முகமதுவின் மனைவி ஒரு வளையலை அணிந்து இருந்தார். ஒரு குறிப்பிட்ட இடத்திற்கு வந்தபோது அந்த வலையல் உடைந்து போனது. அந்த நிகழ்ச்சிக்குப் பின்னர், அந்த இடம் கெலாங் பாத்தா என்று பெயர் பெற்றது.

## அரசியல்
13-ஆவது மலேசிய பொதுத் தேர்தல் வரை, ஏறக்குறைய 50 ஆண்டுகளுக்கும் மேலாக, கெலாங் பாத்தா பகுதி, ஆளும் கூட்டணிக் கட்சியான பாரிசான் நேசனல் கட்சியினால் நிர்வகிக்கப்பட்டு வந்தது.

2013-ஆம் ஆண்டு மலேசியப் பொதுத் தேர்தலில், அப்போதைய ஜொகூர் மந்திரி பெசார், அப்துல் கானி ஒசுமான்; ஜனநாயக செயல் கட்சியின் தலைவர்களில் ஒருவரான லிம் கிட் சியாங் என்பவரால் தோற்கடிக்கப் பட்டார். அதன் பின்னர் கேலாங் பாத்தா, பாக்காத்தான் ஹரப்பான் கூட்டணியின் பார்வையில் இருந்து வருகிறது.

## கெலாங் பாத்தா தமிழ்ப்பள்ளி

கெலாங் பாத்தா நகர்ப் பகுதியில் ஒரு தமிழ்ப்பள்ளி உள்ளது. அதன் பெயர் கெலாங் பாத்தா தமிழ்ப்பள்ளி. 199 மாணவர்கள் பயில்கிறார்கள். 21 ஆசிரியர்கள் பணிபுரிகிறார்கள். 

* '''கெலாங் பாத்தா தமிழ்ப்பள்ளி படங்கள்'''

## மேலும் காண்க
* **[[இசுகந்தர் புத்திரி]]**
* **[[தஞ்சோங் பெலப்பாஸ்]]**
* **[[இசுகந்தர் புத்திரி மாநகராட்சி]]**

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்
பகுப்பு:ஜொகூர்
பகுப்பு:ஜொகூர் மாநிலத்தில் உள்ள நகரங்கள்‎
ஹாரி பால்க் (இந்தியாவியலாளர்)

**ஹாரி பால்க்** பெர்லினில் உள்ள ஃப்ரீ பல்கலைக்கழகத்தில் (Freie Universität in Berlin) இந்தியவியல் (Indology) பேராசிரியராக பணியாற்றி ஓய்வு பெற்றவர். இவர் பெர்லினில் உள்ள ஃப்ரி பல்கலைக்கழகத்தில் இந்திய மொழியியல் மற்றும் கலை வரலாறு நிறுவனத்தின் (Institute of Indian Philology and Art History at the Free University in Berlin) இயக்குநராகவும் இருந்துள்ளார். அவர் ஒரு நன்கு அறியப்பட்ட இந்தியவியலாளர் ஆவார்.

## படைப்புகள்

* *Quellen des Pañcatantra (Freiburger Beiträge zur Indologie) (German Edition, 1978) 
* *Bruderschaft und Würfelspiel: Untersuchungen zur Entwicklungsgeschichte des vedischen Opfers* (German Edition, 1986) 
* *Schrift im alten Indien: Ein Forschungsbericht mit Anmerkungen (ScriptOralia, German Edition, 1993) 
* *Asokan Sites and Artefacts: A Source-Book with Bibliography* Mainz 2006 
* *The tidal waves of Indian history* in "Between the Empires: Society in India 300 BCE to 400 CE" (Oxford University Press 2006)
* *Foreign terms in Sanskrit* in "The Idea of Writing: Play and Complexity (Brill, 2010)
* *Harisyenalekhapañcasika: Fifty Selected Papers on Indian Epigraphy and Chronology*, 2014 

## மேற்கோள்கள்

## வெளி இணைப்புகள்
* Articles by Harry Falk on Academia.edu 

பகுப்பு:வாழும் மக்கள்
பகுப்பு:இந்தியவியலாளர்கள்
கோலோக் ஆறு

**கோலோக் ஆறு** என்பது (மலாய்: *Sungai Golok*; ஆங்கிலம்: *Golok River*; தாய்: แม่น้ำโก-ลก) என்பது மலேசியா மற்றும் தாய்லாந்து எல்லையில் அமைந்துள்ள ஓர் ஆறு. இந்த ஆறு மலேசியாவின் கிளாந்தான் மாநிலத்தையும்; தாய்லாந்தின் நாராதிவாட் மாநிலத்தையும் எல்லையாகக் கொண்டு உள்ளது.

இந்த ஆற்றைக் கடப்பதற்கு ஒரே ஒரு பொதுவான பாலம் உள்ளது. அதன் பெயர் ரந்தாவ் பாஞ்சாங்-சுங்கை கோலோக் பாலம். இந்தப் பாலம் மலேசியா, கிளாந்தான் மாநிலத்தின் ரந்தாவ் பாஞ்சாங் நகரத்தையும்; தாய்லாந்து, நாராதிவாட் *(Narathiwat)* மாநிலத்தின் சுங்கை கோலோக் *(Sungai Kolok)* நகரத்தையும் இணைக்கின்றது.

## அமைதிப் பாலம்

இந்தப் பாலத்தை அமைதிப் பாலம் (ஆங்கிலம்: *Harmony Bridge*; மலாய் மொழி: *Jambatan Muhibah*) என்றும் அழைக்கிறார்கள். ரந்தாவ் பாஞ்சாங் சுங்கவரி இல்லாத பகுதியாகும்.
 
கோலோக் ஆறு தாய்லாந்து வளைகுடாவில் நாராதிவாட் மாநிலத்தின் தக் பாய் மாவட்டத்தின் வழியாகச் செல்கிறது. பருவமழைக் காலத்தின் போது வெள்ளப் பெருக்கு ஏற்படுவது வழக்கம். 2009 டிசம்பர் 21-ஆம் தேதி, வழக்கத்திற்கு மாறாக பெரிய வெள்ளம் ஏற்பட்டது, இதனால் கிளந்தான் சில பகுதிகளில் மக்கள் வெளியேற்றப்பட்டனர்.

## தித்திவாங்சா மலைத்தொடர்

இந்த ஆறு தாய்லாந்து சுக்கிரின் மாவட்டத்தின் தித்திவாங்சா மலைத்தொடரில் உருவாகின்றது. பின்னர் வாங் ஆறு; மற்றும் சுங்கை கோலோக் ஆறு வழியாக தக் பாய் மாவட்டத்தில் பாய்கிறது. இந்த ஆறு 103 கிலோமீட்டர் (64 மைல்) நீளம் கொண்டது.

இந்த ஆறு பாயும் பகுதிகளில் ஒன்றான சுக்கிரின் மாவட்டத்தில், இரண்டாம் உலகப் போருக்கு முந்தைய காலத்தில் ஒரு செழிப்பான தங்கச் சுரங்கம் இருந்தது. இன்று முன்பு போல் பரபரப்பாக இல்லாவிட்டாலும், சுக்கிரின் மக்களின் தங்கம் தேடுதல்  தொழில் இன்னும் தொடர்கிறது.

### மணல் படுகைகளில் தங்கத் துகடுகள்

உள்ளூர்ச் சுற்றுலாத் துறை சுக்கிரின் மக்களின் கூடுதல் வருமானத்திற்கு ஆதாரமாக விளங்குகிறது. பழைய தங்கச் சுரங்கங்களின் அனுபவங்களைச் சுற்றுலாவிற்கு வருபவர்களிடம் பகிர்ந்து கொண்டு வருமானம் தேடிக் கொள்கின்றனர்.

சுக்கிரின் மாவட்டத்தில் கோலோக் ஆற்று ஓரங்களில் தங்க மண் தேடுவது, இன்றும் ஒரு குடிசைத் தொழிலாக உள்ளது. ஆற்று ஓரங்களில் காணப்படும் மணல் படுகைகளில் தங்கத் துகடுகள் ஆங்காங்கே காணப் படுகின்றன. அவற்றை அகன்ற பானைகளில் மூலமாக அலசி எடுத்து உள்ளூர் தங்கத் தரகர்களிடம் மலிவான விலையில் விற்கின்றனர்.

## மேலும் காண்க
**[[மலேசிய ஆறுகளின் பட்டியல்]]**

## மேற்கோள்கள்

பகுப்பு:கிளாந்தான்
பகுப்பு:தாய்லாந்தின் ஆறுகள்
பகுப்பு:மலேசிய ஆறுகள்
மோனோ ஐதரசன் பாசுபேட்டு

**மோனோ ஐதரசன் பாசுபேட்டு** (*Monohydrogen phosphate*) என்பது [HPO4]2- என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் அயனியாகும். O-H பிணைப்பு இடம்பெற்றுள்ளது என்பதைக் காட்டுவதற்காக [PO3(OH)]2- என்றும் இதன் வாய்ப்பாட்டை எழுதலாம். ஈரைதரசன் பாசுபேட்டுடன் மோனோ ஐதரசன் பாசுபேட்டும் இயற்கையில் பரவலாகக் கிடைக்கிறது. இவற்றின் உப்புகள் உரங்கள் மற்றும் சமையலில் பயன்படுத்தப்படுகின்றன.  பெரும்பாலான மோனோ ஐதரசன் பாசுபேட்டு உப்புகள் நிறமற்றவை, நீரில் கரையக்கூடியவை மற்றும் நச்சுத்தன்மையற்றவையாக உள்ளன. ஒற்றை ஐதரசன் பாசுபேட்டு என்றும் இதை அழைக்கலாம்.
## அமில-கார சமநிலை
பாசுபாரிக் அமிலத்தை பாசுபேட்டாக மாற்றும் வினையில்  மோனோ ஐதரசன் பாசுபேட்டு ஒரு வேதியியல் இடைநிலையாகும்

## உதாரணங்கள்
*ஈரமோனியம் பாசுபேட்டு, (NH4)2HPO4
*இருசோடியம் பாசுபேட்டு, Na2HPO4, with varying amounts of water of hydration
## மேற்கோள்கள்


பகுப்பு:அயனிகள்
பகுப்பு:பாசுபேட்டுகள்
மிர்பூர்-காசைச் சேர்ந்த பிரம்மன் சிலை

**மிர்பூர்-காசைச் சேர்ந்த பிரம்மா சிலை** என்பது, நவீன பாகிஸ்தானில் உள்ள சிந்து மாகாணத்தில் கிடைத்த பிரம்மாவின் புகழ்பெற்ற வெண்கல சிலையாகும். இது குப்தர் காலத்தை (ஐந்து  அல்லது ஆறாம் நூற்றாண்டை) சேர்ந்தது.  இது பிரம்மாவின், தொடக்ககாலத்தைச் சேர்ந்த,    உலோகச் சிலையாகும். மிர்பூர் காசு படிமவியல் கலை மரபைச் சேர்ந்ததாக  அறியப்படும் ஒரே சிலையும் இதுவேயாகும்.  இது குப்தர்கள் காலத்தின் "ஒரு மகத்தான கலைப் படைப்பு" என்றும் விவரிக்கப்பட்டுள்ளது. 

1929  ஆம் ஆண்டு ஹென்றி கௌசென்  (Henry Cousens) என்பவர் மிர்பூர்-காசு அருகே ஒரு வயலில் இதனைக் கண்டறிந்ததாக அறிவித்துள்ளார். சிலர் பிராமணாபாத்தில் கண்டறிந்ததாகவும் தெரிவிக்கின்றனர். 

## விளக்கம்
நான்கு தலை கொண்ட பிரம்மாவின் வெண்கலச் சிலை 3 அடி உயரம் கொண்டது. பிரம்மா, இரண்டு கைகளுடன், வேட்டியும், முப்புரிநூலும்  அணிந்து, ஆபரணங்கள் ஏதுமின்றி நின்ற கோலத்தில் வடிக்கப்பட்டுள்ளார்.  வாசுதேவ சரனா அகர்வாலா (Vasudeva Sharana Agrawala) இதை "இந்தக் காலகட்டத்தில், உலோக வார்ப்புக் கலையின் விதிவிலக்கான நல்ல மாதிரி" என்று குறிப்பிடுகிறார்.    "குப்தர்கள் காலத்திய உலோக வார்ப்புக் கலை மேதையின் சிறந்த கலைவண்ணம்" ஆகும் என்று ஸ்ரீராம மற்றும் சங்கர கோயலா (Śrīrāma and Śaṅkara Goyala) ஆகியோர் சொல்வது குறிப்பிடத்தக்கது .  இச்சிலை சிந்துவில் கண்டறியப்பட்ட குப்தர்களின் உலோகக் கலைக்கான சிறந்த எடுத்துக்காட்டு  என்றும் கூறப்படுகிறது. 

இச்சிலை கராச்சி தேசிய அருங்காட்சியகத்தில் காட்சிப்படுத்தப்பட்டுள்ளது.

## தொடர்புடைய கலையுடன் ஒப்பீடு
மிர்பூர் காசில் கண்டறியப்பட்ட  பிரம்மா சிலை, கலை மற்றும் வரலாற்றாசிரியர்களால், வரலாற்று முக்கியத்துவம் வாய்ந்த, மற்ற பிரம்மாவின் கலைப்படைப்புகளுடன் ஒப்பிட்டு அறிவதற்காக பரவலாக பயன்படுத்தப்படுகிறது. 

## மேலும் பார்க்கவும்

* சுல்தாகஞ்ச் புத்தர்
* சௌசா பதுக்கல்
* சந்த் நேனுராம் ஆசிரமம்
* அகோடா வெண்கலங்கள்
* கஹு-ஜோ-டரோ

## மேற்கோள்கள்

பகுப்பு:குப்தர்கள் கலை
பகுப்பு:வெண்கல சிலைகள்
பகுப்பு:இந்து சமய சிலைகள்
பகுப்பு:சிந்து மாகாணம்
ஸ்ரீ நாராயண குரு (திரைப்படம்)

***ஸ்ரீ நாராயண குரு*** 1986 ஆம் ஆண்டு வெளிவந்த இந்திய மலையாளத் திரைப்படமாகும், இது பிஏ பேக்கர் இயக்கத்தில் கொல்லம் ஜாஃபர் தயாரித்த திரைப்படம் ஆகும். இப்படத்தில் கனகலதா, மாஸ்டர் வைசாக் மற்றும் ஸ்ரீ குமார் ஆகியோர் முக்கிய வேடங்களில் நடித்துள்ளனர். படத்திற்கு ஜி. தேவராஜன் இசையமைத்துள்ளார் . இப்படம் தேசிய ஒருமைப்பாடு குறித்த சிறந்த திரைப்படத்திற்கான நர்கிஸ் தத் விருதை வென்றது.

## நடிகர்கள்

* நாராயணனின் தாயாக கனகலதா
* மாஸ்டர் வைசாக்
* ஸ்ரீ குமார்
* நாராயணனின் சகோதரியாக விஜயகுமாரி
* நாராயணனின் தந்தையாக கரகுளம் சந்திரன்

## ஒலிப்பதிவு
ஜி. தேவராஜன் இசையமைத்துள்ள இப்படத்திற்கு குமரனாசன், ஸ்ரீநாராயண குரு, கொல்லம் ஜாஃபர் மற்றும் எஸ். ரமேசன் நாயர் ஆகியோர் பாடல்களை எழுதியுள்ளனர்.

## மேற்கோள்கள்

## வெளி இணைப்புகள்

* 

பகுப்பு:1986 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
தாமிரம் இண்டியம் காலியம் செலீனைடு

**தாமிரம் இண்டியம் காலியம் செலீனைடு** (*Copper indium gallium selenide*) என்பது I-III-VI2 குறைக்கடத்தி வேதிப்பொருளாகும். தாமிரம், இண்டியம், காலியம்,  செலீனியம் தனிமங்கள் சேர்த்து இக்குறைகடத்தி உருவாக்கப்படுகிறது. தாமிர இண்டியம் செலீனைடு மற்றும் தாமிர காலியம் செலீனைடுகளின் திண்மக் கரைசலான இதை CuIn(1-x)Ga(x)Se2 என்ற மூலக்கூற்று வாய்ப்பாட்டால் அடையாளப்படுத்துவர். இவ்வாய்ப்பாட்டிலுள்ள x இன் மதிப்பு தாமிர இண்டியம் செலீனைடின் தூய்மைப் பொறுத்து 0 முதல் 1 வரை மாறுபடும். சால்கோபைரட்டு படிகக் கட்டமைப்பில் தாமிரம் இண்டியம் காலியம் செலீனைடு நான்முகியாக பிணைக்கப்பட்டுள்ள ஒரு குறைக்கடத்தியாகும். தாமிர இண்டியம் செலீனைடுக்கு 1.0 எலக்ட்ரான் வோல்ட்டு முதல் தாமிர காலியம் செலீனைடுக்கு 1.7 எலக்ட்ரான் வோல்ட்டு வரை என ஆற்றல் இடவெளியும் தொடர்ச்சியாக மாறுபடுகிறது.

## கட்டமைப்பு
சால்கோபைரட்டு படிகக் கட்டமைப்பில் தாமிரம் இண்டியம் காலியம் செலீனைடு நான்முகியாக பிணைக்கப்பட்டுள்ளது. சூடுபடுத்தும்போது இது துத்தநாகபிளன்டு வடிவத்திற்கு மாறுகிறது. நிலைமாறு வேப்பம் 1045 செல்சியசிலிருந்து 805 ° செல்சியசு வரை மாறுகிறது. 

## பயன்பாடுகள்
ஒளிமின்னழுத்தத் தொழிலில் பயன்படுத்தப்படும் மென்-படத் தொழில்நுட்பமான தாமிரம் இண்டியம் காலியம் செலீனைடு சூரிய மின்கலங்களுக்கான வேதிப் பொருளாக இது அறியப்படுகிறது. இப்பணியில் தாமிரம் இண்டியம் காலியம் செலீனைடு ஆனது நெகிழ்வான அடி மூலக்கூறு பொருட்களில் படியும்  நன்மையைக் கொண்டுள்ளது. அதிக நெகிழ்வான, இலகுரக சூரியத் தகடுகளையும் இது உருவாக்குகிறது. செயல்திறன் மேம்பாடுகள் தாமிரம் இண்டியம் காலியம் செலீனைடை நிறுவப்பட்ட ஒரு மாற்று வேதிப்பொருள்  தொழில்நுட்பமாக மாற்றியுள்ளது.
## மேற்கோள்கள்

பகுப்பு:குறைக்கடத்திப் பொருட்கள்
பகுப்பு:இண்டியம் சேர்மங்கள்
பகுப்பு:காலியம் சேர்மங்கள்
பகுப்பு:செலீனைடுகள்
பகுப்பு:தாமிரம்(I) சேர்மங்கள்
பகுப்பு:புதுப்பிக்கத்தக்க ஆற்றல்
காரவாலி சறுக்குத் தவளை

**யூப்லிக்டிசு காரவாலி** (*Euphlyctis karaavali*) என்பது **காரவாலி சறுக்குத் தவளை** என்றும் அறியப்படுவது டைகுரோகுளோசிடே குடும்பத்தினைச் சார்ந்த தவளைச் சிற்றினமாகும். இது கர்நாடகாவில் தென்மேற்கு கடற்கரையில் மட்டுமே காணப்படும் அகணிய உயிரி ஆகும். 

## விளக்கம்
காரவாலி சறுக்குத் தவளை ஆண் தவளை 55 முதல் 69 மி.மீ. நீளமுடையது; பெண் தவளையானது ஆண் தவளையினை விட மிக நீளமானது. பெண் தவளையின் நீளம் 106 மி.மீ. வரை இருக்கும். முதுகு மற்றும் வயிற்றுப் பகுதியிலிருந்து பார்க்கும் போது மூக்கு மழுப்பலாகக் கீழ் தாடைக்கும் அப்பால் நீண்டு காணப்படும். கரண்டி போல நாக்கு காணப்படும். செவிப்பறை தனித்தன்மை வாய்ந்தது. கண்ணின் பின்புறம் இருந்து முன்கை வரை ஒரு மேற்-செவிப்பறை மடிப்பு காணப்படும். தலையானது நீளத்தை விட அகலமாகக் காணப்படும். முதுகுத் தோல் துகள்களுடன் காணப்படும். வயது வந்த ஆண்களில் விரலில் திருமண திண்டு காணப்படும். இரண்டு குரல் பைகள் ஆழ்ந்த ஊதா நிறத்தில் காணப்படும். கால் விரல்களுக்கிடையே விரல் இடைச் சவ்வு காணப்படும். வயிற்றுப் பகுதி பழுப்பு நிறத்துடன், அடிவயிற்றுப் பகுதியில் அடர் வண்ணத்தில் காணப்படும்.

### பாலின வேறுபாடு
ஆண் தவளை கலவி திட்டுடன், கீழ் தாடையில் ஒரு இணை குரல் பைகளுடன் காணப்படும். முதிர்ச்சியடைந்த பெண் தவளைகள் ஆண்களை விட அளவில் பெரியவை. 
வலது|thumb| முதிர்ச்சியடைந்த  பெண் தவளை

## வகைப்பாட்டியல்
வகைப்பாட்டியலில், 12 மற்றும் 16 இரைபோசோம் ஆர்.என்.ஏ. வரிசைகளின் கலவையைப் பயன்படுத்தி *யூப்லிக்டிசு கராவாலியின்* தொகுதிப் பிறப்பு நிலை கண்டறியப்பட்டது. *யூப்லிக்டிசு அலோய்சி* மற்றும் *யூப்லிக்டிசு ஹெக்ஸாடாக்டைலசு* உடன் இதன் சகோதர உறவு வெளிப்படுகிறது.

## பரவல்
இந்தச் சிற்றினம் கர்நாடகா மாநிலம், வடகன்னட மாவட்டம், கும்டா வட்டத்தில் உள்ள கடற்கரை கிராமமான சனிகட்டாவில் உள்ள தரிசு விவசாய வயல்களிலிருந்து விவரிக்கப்பட்டது. இதைத் தொடர்ந்து, இந்த சிற்றினம் கர்நாடகாவில் உள்ள *கோடங்கா*, பைரே, சென்டியா, கட்வாடா , தாரிவாடா மற்றும் கொனாஜே ஆகிய ஆறு இடங்களிலிருந்து சேகரிக்கப்பட்டது. சமீபத்தில், இந்த இனம் கேரளாவின் திருவனந்தபுரத்தில் பதிவாகியுள்ளது. இந்த இடம் சனிகட்டாவிலிருந்து 810 கி.மீ. தொலைவில் அமைந்துள்ளது.

## சூழலியல் மற்றும் இயற்கை வரலாறு குறிப்புகள்
காரவாலி சறுக்குத் தவளை இப்பகுதியில் காணப்படும் ஒரு பொதுவான தவளைச் சிற்றினமாகும். மேலும் இது மழைநீரில் மூழ்கிய தரிசு விவசாய வயல்களிலிருந்து அழைப்பதைக் காணலாம். மனிதனால் ஏற்படுத்தப்பட்ட சிறிய தொட்டிகள், குளங்கள் மற்றும் மனித வாழ்விடங்களைச் சுற்றியுள்ள குட்டைகள். இதனுடைய ஓசை வெந்தொண்டை மீன்கொத்தியின் அழைப்பினை ஒத்திருக்கும். 

## சொற்பிறப்பியல்
*காரவாலி* என்ற சிற்றினப் பெயரானது இந்தத் தவளைக் காணப்படும் கடற்கரைப் பகுதிக்கான கன்னடப் பெயரிலிருந்து பெறப்பட்டது. 

## மேற்கோள்கள்

பகுப்பு:தவளைகள்
எப்பிடாம்னஸ்

**எப்பிடாம்னஸ்** அல்லது **எபிடம்னஸ்** (*Epidamnos* அல்லது *Epidamnus*,    ),  ( Albanian   ) பின்னர் ரோமன் **டைராச்சியம்** (Δυρράχιον)    ( Albanian   ) (நவீன Durrës, அல்பேனியா ), என்பது கிமு 627 இல் நிறுவப்பட்ட பண்டைய கிரேக்க  நகரமாகும்.  இது கொரிந்து மற்றும் கோர்சிரா (நவீன கோர்ஃபு ) குடியேற்றவாசிகளால் இல்லியாவில் நிறுவப்பட்டது.  அரிசுடாட்டிலின் *பாலிட்டிக்சில்* பல முறை எப்பிடாம்னசின் அரசாங்கத்தை எடுத்துக்காட்டுகிறது, இதை சிலவர் ஆட்சி ஒன்று நிர்வகித்து வந்தது.  பின்னர் உள்நாட்டு மோதல்கள் ஏற்பட்டு சனநாயக அரசாங்கம் ஏற்பட்டது. இதனால் வர்த்தகர்களும் கைவினைஞர்களும் அதிகாரத்தில் இருந்து விலக்கப்பட்டனர். மேலும் சிலவர் ஆட்சியின் ஆதரவாளர்களான பிரபுக்கள் நாடுகடத்தப்பட்டனர். அவர்கள் கார்சோராவிடம் முறையிட்டனர், அதே நேரத்தில்  சனநாயகவாதிகள் கொரிந்தின் உதவியை நாடினர். இது கார்சோவாவுக்கும் கொரிந்துக்கும் இடையிலான போர் ஏற்படக் காரணமாயிற்று. இப்போர் பெலோபொன்னேசியப் போருக்கான ஒரு காரணமாக துசிடிடீஸ் விவரித்துள்ளார். கிமு நான்காம் நூற்றாண்டில் நகர அரசு சசாண்டர் மற்றும் பைரஸ் இராச்சியங்களின் ஒரு பகுதியாக ஆனது. பின்னர் எப்பிடாம்னஸ் **அருகாமை எப்பிடாம்னியா** என்று அழைக்கப்பட்டது. 

## குறிப்புகள்

பகுப்பு:பண்டைய கிரேக்க நகரங்கள்
ரந்தாவ் பாஞ்சாங்

**ரந்தாவ் பாஞ்சாங்**, (மலாய்: *Rantau Panjang*; ஆங்கிலம்: *Rantau Panjang*; தாய்: รันเตาปันจัง;  ஜாவி: رنتاو ڤنجڠ‎) என்பது மலேசியா, கிளாந்தான் மாநிலத்தில், பாசிர் மாஸ்  மாவட்டத்தில் *(Pasir Mas District)* அமைந்துள்ள நகரம். மாநிலத் தலைநகர் கோத்தா பாருவில் இருந்து 39 கி.மீ. தொலைவில் அமைந்துள்ளது.

மலேசியா-தாய்லாந்து எல்லைக்கு அருகில் அமைந்துள்ள ரந்தாவ் பஞ்சாங் நகரின் வடக்குப் பகுதியில் கோலோக் ஆறு ஓடுகிறது. இந்தக் கோலோக் ஆறுதான் தாய்லாந்து; மலேசியா நாடுகளின் எல்லையாகவும் அமைகின்றது.

## பொது

இந்த நகரம் பல்வேறு வகையான விற்பனை பொருட்கள் மற்றும் நினைவு பரிசுப் பொருள்களுக்குப் பிரபலமானது. மலேசியாவின் தாய்லாந்து எல்லைத் தொடர்பான அரசாங்க அலுவலகங்கள் பெரும்பாலும் இங்குதான் உள்ளன.

எல்லைச் சோதனைகள் பிரிவு; பொருட்கள் கடத்தல் தடுப்பு பிரிவு; அரச சுங்கப் பிரிவு; அரசு கலால் துறை; குடிவரவுத் துறை; அரச மலேசியக் காவல்துறை போன்றவை உள்ளன. 

ரந்தாவ் பாஞ்சாங்கைச் சுற்றிலும் போதைப்பொருள் கடத்தல்; அரிசி கடத்தல்; சர்க்கரை கடத்தல்; மனிதர்கள் கடத்தல் போன்ற கடத்தல் நிகழ்ச்சிகள் நடைபெறுவதைத் தடுக்க அரசாங்கம் கட்டுப்பாடுகளை அமல்படுத்தி வருகிறது. ரந்தாவ் பாஞ்சாங் சுங்க வரி இல்லாத ஒரு பகுதி. அதனால் பொதுமக்கள் அதிகமாக இங்கு வருகின்றனர்.

## நிர்வாகப் பிரிவுகள்
ரந்தாவ் பாஞ்சாங் நிர்வாக மன்றத்தில் 7 முக்கிம்கள் உள்ளன.

* பக்காட் *(Bakat)*
* குவால் நெரிங் *(Gual Nering)*
* லுபோக் கோங் *(Lubok Gong)*
* லுபோக் செட்டோல் *(Lubok Setol)*
* ரகுமாட் *(Rahmat)*
* ரந்தாவ் பாஞ்சாங் *(Rantau Panjang)*
* தெலாகா மாஸ் *(Telaga Mas)*

## மேலும் காண்க
மலேசியா-தாய்லாந்து எல்லை

## மேற்கோள்கள்

## வெளி இணைப்புகள்
* 

பகுப்பு:மலேசிய நகரங்கள்
பகுப்பு:கிளாந்தான் நகரங்கள்
தேசிய விண்வெளி வீரர் நாள்

**தேசிய விண்வெளி வீரர் நாள்** (*National Astronaut Day*) அமெரிக்க விண்வெளி வீரர்  ஆலன் செப்பர்டு இயக்கிய முதல் அமெரிக்க மனித விண்வெளிப் பயணத்தை நினைவுகூருகிறது. பிரீடம் 7 விண்கலத்தில் 15 நிமிட சுற்றுப் பயணத்தின் போது செப்பர்டு விண்வெளியில் அதிகபட்சமாக 116 மைல்கள் (187 கிலோமீட்டர்) உயரத்தை அடைந்தார். 1961 ஆம் ஆண்டு மே மாதம் 5 ஆம் நாளன்று அமெரிக்காவின் மனித விண்வெளிப்பயணம் தொடங்கிய நாள் என்பதால் அமெரிக்கா  இந்நாளை தேசிய விண்வெளி வீரர் நாளாக அனுசரிக்கிறது. 2017 ஆம் ஆண்டு தொடங்கி ஒவ்வோர் ஆண்டும் மே மாதம் 5 ஆம் தேதி இந்நாள் அங்கு அனுசரிக்கப்பட்டு வருகிறது. 

விண்ணோடி அல்லது விண்வெளி வீரர் என்பவர் மனித விண்வெளிப்பறப்புக்கு தேர்ச்சி பெற்றவராக இருப்பார். இவரால் விண்கலம் ஒன்றை ஓட்டவும், வழிநடத்தவும் அல்லது விண்கலத்தில் இருந்து சேவை செய்ய திறன் பெற்றவராகவும் இருப்பார். 

மூன்று நாட்களுக்கு முன்பே பறக்க இருந்த செப்பர்டின் பயணத் திட்டம் சாதகமற்ற வானிலை காரணமாக ரத்து செய்யப்பட்டது. பிரீடம் 7 விண்கலத்தில் செப்பர்டு காலை 5:15 மணிக்கு ஏறினார். மேலும் தாமதங்கள் மற்றும் பழுதுபார்ப்புகளுக்குப் பிறகு நான்கு மணி நேரம் கழிந்த பின்னரே செப்பர்டு இறுதியாக விண்வெளிக்கு அனுப்பப்பட்டார். விண்கலம் 15 நிமிடங்கள் 22 வினாடிகள் விண்ணில் வலம் வந்தது.
## மேற்கோள்கள்

பகுப்பு:மே சிறப்பு நாட்கள்
பகுப்பு:ஐக்கிய அமெரிக்காவின் சிறப்பு நாட்கள்
பாரதிய ஜனதா கட்சியின் தேர்தல் வரலாறு

இந்தியப் பொதுத் தேர்தல்களில் பாரதிய ஜனதா கட்சியின் செயலாக்கம் பற்றியதாகும்.

## தேசிய அளவிலான தேர்தல்களில்

### நாடாளுமன்றத் தேர்தல்களில்

## மாநில அளவில்
பாரதிய ஜனதா கட்சியின் தேர்தல் வரலாறு
## ஆந்திரப் பிரதேசம்
ஆந்திரப் பிரதேச சட்டமன்றத் தேர்தல்களில்:

## அருணாச்சலப் பிரதேசம்

## அசாம்

## பிகார்

## சத்தீஸ்கர்

## தில்லி

## கோவா

## குஜராத்

## அரியானா

## இமாச்சலப் பிரதேசம்

## ஜம்மு காஷ்மீர்

## ஜார்கண்ட்

## கர்நாடகம்

## கேரளம்

## மத்தியப் பிரதேசம்

## மகாராட்டிரம்

## மணிப்பூர்

## மேகாலயா

## மிசோரம்

## நாகாலாந்து

## ஒடிசா

## புதுச்சேரி

## பஞ்சாப்

## இராஜஸ்தான்

## சிக்கிம்

## தமிழ்நாடு

## தெலங்காணா

## திரிபுரா

## உத்தரப் பிரதேசம்

## உத்தராகண்ட்

## மேற்கு வங்காளம்

## மேற்கோள்கள்

## உசாத்துணை
* 
* 
* 
* 
* 
* 

பகுப்பு:பாரதிய ஜனதா கட்சி